b'\n_START_ARTICLE_\nEngangsemballage\n_START_PARAGRAPH_\nEn engangsemballage er en emballage eller indpakning som kun er beregnet til brug en gang._NEWLINE_Den 14. januar 2002 valgte dav\xc3\xa6rende milj\xc3\xb8minister Hans Christian Schmidt at oph\xc3\xa6ve det danske forbud mod engangsemballage for \xc3\xb8l og sodavand, der havde holdt \xc3\xb8l- og sodavandsd\xc3\xa5ser ude af det danske marked. I Danmark kunne man k\xc3\xb8be d\xc3\xa5serne med \xc3\xb8l hhv. sodavand fra 28. september 1970 indtil 1981, hvor de blev forbudt. Fra 1973 blev det ved en frivillig aftale bestemt, at d\xc3\xa5serne h\xc3\xb8jst m\xc3\xa5tte have en markedsandel p\xc3\xa5 2%. \xc3\x98l hhv. sodavand kunne igen k\xc3\xb8bes i Danmark fra den 23. september 2002 i d\xc3\xa5ser indeholdende 33 cl og 50 cl. Der blev samtidig indf\xc3\xb8rt et retur- og pantsystem p\xc3\xa5 disse d\xc3\xa5ser.'